Maciuičių kapinynas

Maciuičių kapinynas ir senosios kapinės, vadinamas Markapiais, Kapeliais, Pilale (valstybės saugoma kultūros vertybė: unikalus kodas - 5199, senas registro kodas - A1707, senas kultūros paminklo Nr. AR481) – kapinynas ir neveikiančios kapinės Klaipėdos rajono savivaldybės teritorijoje, 0,65 km į pietus nuo kelio , kelio Gargždai–Lyveriai kairėje pusėje, Minijos kairiajame krante.
 Aprašymas 
Objektas įrengtas Kalniškės kaimo pietvakariniame pakraštyje, Minijos slėnio rytiniame krašte esančioje atskiroje kalvoje. Ji ovali, pailga šiaurės – pietų kryptimi, 47 x 16 m dydžio, 2–6 m aukščio, žemesne ir siauresne šiaurine dalimi. Paviršius nežymiai išgaubtas, žemėja link kraštų. Vakarinis šlaitas nukastas tiesiant kelią (1994 m. sutvirtintas). Kalva apaugusi lapuočių mišku. Pietvakarinėje dalyje stovi medinis kryžius, įtvirtintas į betoninį dviejų tarpsnių postamentą, kurio šiaurės vakarinėje plokštumoje įspaustas įrašas: „Preivi / Atsidūksėk / už šioje Vietoje / Ilsančių sielas. / Fundacija / FREIGOFŲ / 29 – IX – 1932 m. / Gargždai“.

Teritorijos plotas – 0,27 ha.
 Tyrimai 
1963 m. žvalgė LII (ekspedicijos vadovas Adolfas Tautavičius).Adolfas Tautavičius. 1963 m. gegužės 8-28 dienomis vykdytos žvalgomosios archeologinės ekspedicijos Kretingos, Klaipėdos, Šilutės ir Tauragės rajonuose ataskaita. - Lietuvos istorijos instituto rankraštynas. - F. 1, b. 187. - L. 39 2002 m. tyrinėjo Linas Tamulynas.Linas Tamulynas. Maciuičių senkapis. - Archeologiniai tyrinėjimai Lietuvoje 2002 metais. - Vilnius, 2003. - P. 124–126

Kalvos viršūnėje ištirtas 13,5 m² plotas, kuriame aptikta suardytų II - I tūkstantmečių iki Kr. degintinių kapų liekanų su brūkšniuotos, lygios ir virvelių įspaudais puoštos keramikos šukėmis, ištirti 2 griautiniai XVI a. kapai bei suardytų kapų liekanų. Kapinyno aplinkoje ištirtas 30 m² plotas, kuriame radinių nerasta.

1972–2003 m. buvo laikomas piliakalniu.Lietuvos TSR kultūros paminklų sąrašas. - Vilnius, 1973. - P. 134Lietuvos piliakalniai: atlasas. - Sud. Zenonas Baubonis, Gintautas Zabiela. - Vilnius, 2005 2003 m. registruotas kultūros vertybių registro laidojimo vietų sąraše, 2005 m. pripažintas valstybės saugoma kultūros vertybe.Kultūros vertybių registras: Maciuičių kapinynas vad. Markapiais, Klaipėdos r. sav., Maciuičių k. (Vėžaičių sen.)

 Šaltiniai 

 Nuorodos 
 Valstybės archeologijos komisijosmedžiaga 
 Kultūros vertybių registras
 Lietuvos piliakalniai
 Archeologiniai tyrinėjimai Lietuvoje 2002 metais

Kategorija:Lietuvos kapinynai
Kategorija:Klaipėdos rajono paveldas
Kategorija:Klaipėdos rajono kapinės